Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: 2009. évi CV. törvény
Paragraph Index: 170

13. CIKK 13.1 A Nabucco Bizottság részletes szabályokat fogad el a vitás kérdések rendezésére. A Nabucco Bizottság határidõt szabhat az alábbiakban ismertetett eseti választottbírósági eljárás lezárására. A Megállapodással kapcsolatban a Szerzõdõ Államok között fennálló vitás kérdéseket a Nabucco Bizottság elé lehet terjeszteni. Amennyiben a vitás kérdésben békés rendezéssel nem sikerült egyetértésre jutni kilencven (90) nappal azt követõen, hogy azt a Nabucco Bizottság elsõ ízben tárgyalta, akkor a Szerzõdõ Államok saját döntésüktõl függõen és függetlenül attól, hogy a Megállapodásértelmében milyen tárgyalások vannak éppen folyamatban, az adott Szerzõdõ Állam által a többi Szerzõdõ Államnak megküldött írásos értesítést követõen az ügyet végleges és kötelezõ érvényû döntésre a jelen cikk értelmében eseti választottbíróság elé terjeszthetik. 13.2 A Szerzõdõ Államok a Nabucco Bizottság igénybevételével jóhiszemû egyeztetést folytatnak a többi Szerzõdõ Állammal minden olyan esetben, amikor vagy az Európai Unió jogszabályi kereteiben következett be változás, vagy pedig javaslat érkezett valamely nemzeti szabályozás jogi kereteinek változtatására, amennyiben ezek tényleges kihatással vannak a Megállapodásra vagy az abban foglalt jogokra és kötelezettségekre. Abban az esetben, ha valamely Szerzõdõ Állam ellentmondást fedez fel a Megállapodás és valamely Szerzõdõ Állam által kötött más megállapodás között, vagy olyan törvényi változásra figyel fel, amely a Megállapodásban szereplõ jogokra és kötelezettségekre kihatással van, a Szerzõdõ Államok megtesznek minden tõlük telhetõ erõfeszítést annak érdekében,hogy a Megállapodáskielégítõmódosításátlétrehozzák.Amennyibennemalkothatómeg a Megállapodás kielégítõ mértékû módosítása, akkor mindaddig, amíg valamely Szerzõdõ Állam a felfedezett összeférhetetlenség vagy az Európai Unió jogszabályi kereteinek vonatkozó változása miatt nem tartja be a Megállapodás követelményeit, a többi Szerzõdõ Államnak is jogában áll a Megállapodás értelmében ugyanolyan mértékben megtagadni mindazon követelmények betartását, amelyeket a felfedezett összeférhetetlenség vagy vonatkozó változás közvetlenül érint. 13.3 A 13.2 cikk utolsó mondata nem vonatkozik az olyan Szerzõdõ Államok közötti viszonyra, amelyek egyúttal az Európai Unió tagállamai is. 13.4 A fentiek ellenére a Szerzõdõ Államok vita esetén továbbra is kötelesek mindaddig folytatni az együttmûködést és végrehajtani a Megállapodást, míg annak végleges rendezésére sor nem került. 13.5 Azesetiválasztottbíróságotaz1994. éviEnergiaChartaEgyezmény 27. cikkének(3) bekezdésébenfoglaltakszerintkell létrehozni, az eljárást a vitás kérdések rendezésére ott meghatározott rendelkezések szerint kell lefolytatni, a vitás kérdésekrendezéséreott meghatározottrendelkezéseketamegfelelõváltoztatásokkalalkalmazvaaMegállapodásra. A fentiektõl való eltérésként azonban egyik Szerzõdõ Állam sem utalhatja az eseti választottbíróság elé azokat az eseteket, amelyek az Európai Unió versenyjogi vagy állami támogatási szabályainak alkalmazásával kapcsolatosak azon Szerzõdõ Államok területén való alkalmazás vonatkozásában, amelyek az Európai Unió tagállamai. Ez nem akadályozza meg a Török Köztársaságot abban, hogy bármely, olyan Szerzõdõ Állam által elkövetett vélt szerzõdésszegést, amely az Európai Unió tagállama is egyúttal, az Európai Bizottság tudomására hozzon. Az Európai Közösség jogszabályainak betartása nem képezheti a Megállapodás megszegését. A Megállapodásban használt minden olyan kifejezés vagy fogalom, amely az Európai Közösségi jogból származik, az Európai Közösségek Bíróságának vagy az Európai Közösségek Elsõfokú Bíróságának precedensjoga alapján értelmezendõ. Ahol nincs ilyen precedens, ott úgy kell érteni, hogy az Európai Közösségijogbólszármazókifejezésekvagy fogalmak értelmezése nem sértheti a késõbbiek során az Európai Közösségek Bíróságának vagy az Elsõfokú Bíróságnak a közösségi vívmányok tekintetében végzett értelmezését.

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes